Document ID: 31983D0580

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 16ης Νοεμβρίου 1983
περί διαπιστώσεως ότι η εισαγωγή της συσκευής με την ονομασία «MTS - Power Test System, consisting of: Load Unit, model 810.12, Hydraulic Service Manifolds, Servo Valve, model 252.24 and Control System, consisting of: Control Unit, model 436.11, Servo Controller, model 440.13, Valve Driver, model 440.14, DC Transducer Conditioner, model 440.21, model 440.22 and Controller, model 442.11» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου
(83/580/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,
Εκτιμώντας:
ότι η ιταλική κυβέρνηση, με επιστολή της της 9ης Ιουνίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «MTS - Power Test System, consisting of: Load Unit, model 810.12, Hydraulic Service Manifolds, Servo Valve, model 252.24 and Control System, consisting of: Control Unit, model 436.11, Servo Controller, model 440.13, Valve Driver, model 440.14, DC Transducer Conditioner, model 440.21, model 440.22 and Controller, model 442.11», που παραγγέλθηκε στις 14 Απριλίου 1982 και πρόκειται να χρησιμοποιηθεί για τη μελέτη της φθοράς που υφίστανται τα δομικά υλικά που υποβάλλονται σε ολιγοκυκλική καταπόνηση σε υψηλή θερμοκρασία, πρέπει να θεωρηθεί ή όχι επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·
ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε, στις 17 Οκτωβρίου 1983, στο πλαίσιο της Επιτροπής Δασμολογικών Ατελειών, προς το σκοπό της εξετάσεως της προκειμένης περιπτώσεως·
ότι από την εξέταση αυτή συνάγεται ότι η εν λόγω συσκευή είναι ένα σύστημα ελέγχου· ότι δεν έχει αντικειμενικά χαρακτηριστικά τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση μη επιστημονικών δραστηριοτήτων· ότι η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατό, μόνη της, να της προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατέλειας στην εν λόγω συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή της συσκευής με την ονομασία «MTS - Power Test System, consisting of: Load Unit, model 810.12, Hydraulic Service Manifolds, Servo Valve, model 252.24 and Control System, consisting of: Control Unit, model 436.11, Servo Controller, model 440.13, Valve Driver, model 440.14, DC Transducer Conditioner, model 440.21, model 440.22 and Controller, model 442.11», που αποτελεί το αντικείμενο της αιτήσεως της ιταλικής κυβερνήσεως, της 9ης Ιουνίου 1983, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 16 Νοεμβρίου 1983.

Labels: 3
1